**Ефикаснији систем заштите и спашавања у Беранама**

Пројекат „Ефикаснији систем заштите и спашавања у Беранама" се финансира из средстава Фонда за заштиту и спашавање, објављеном у октобру 2022. године од стране Министарства унутрашњих послова Црне Горе. Из поменутог Фонда за 2022. годину, Општини Беране је додијељено 9.940 еура. Пројектом је за Службу заштите и спашавања тражена набавка личне радне опреме за ватрогасце, која је препозната као приоритет. Уговор са донатором је потписан у децембру 2022. године и рок спровођења је био 6 мјесеци.

Својом реализацијом, пројекат је допринио рјешавању приоритетног питања безбједности ватрогасаца - спасилаца приликом интервенисања. Важна ставка приликом њиховог рада је опремљеност и технички капацитети Службе.

Пројекат се тиче побољшања капацитета Службе заштите кроз набавку опреме за 34 оперативца у Служби, а Беране је једна од општина којој је обезбјеђивање адекватних услова за рад службе заштите и спашавања налазе високо на листи приоритета.

Опрема која се набавила садржи следеће ставке: Радна униформа (јакна са улошком, панталоне зимске и љетње), Радне чизме полудубоке, Радне ципеле плитке, Радне дуксерице (дуги рукав), Радне мајице (кратки рукав). Ватрогасна униформа треба да заштити ватрогасца - спасиоца од различитих опасности и последица којима може бити изложен у току интервенција.

Набавком ове опреме ће се унаприједити рад и ефикасност ватрогасаца приликом интервенција.

Пројектом ће се кроз набавку личне заштитне опреме за спасиоце унаприједити ниво њихове личне заштите приликом редовног обављања послова.

Сви запослени у служби, који обављају оперативне послове заштите и спашавања, директно на терену спашавају људе и угрожену имовину често угрожавајући себе. Како би се испоштовали сви законски стандарди и прописи везано за заштиту, и како би се обезбиједила максимална сигурност и заштита безбиједности и здравља запослених, било је потребно набавити адекватну опрему. Поред тога важно је било подићи ниво информисаности грађана о сектору заштите и спашавања кроз кампању и укључивање свих релевантних актера.

Поред набавке неопходне опреме Општина Беране – Служба заштите и спашавања је званичним медијским каналима спровела медијску кампању о важности теме пројекта и како поступати у одређеним приликама. Уз званичне канале (сајт, фб и инстаграм страница) вијести и кампања су испраћени и путем локалног радија, а вијест је прослијеђена медијима и порталима у Црној Гори.

**Општи циљ:** „Допринијети побољшању услова за развој сектора за заштиту и спашавање Црне Горе кроз унапређење заштите људских, природних и материјалних ресурса на сјеверу Црне Горе”

**Специфични циљ:** “Ефикаснији систем заштите и спашавања у Беранама и јачање капацитета Службе заштите Берана кроз набавку недостајуће опреме.